S-52/2022

Mál þetta, sem var dómtekið í dag, var höfðað með þremur ákærum lögreglustjórans á Norðurlandi eystra.

Fyrsta ákæran er dagsett 7. mars 2022 á hendur A-kk-þgf K-kk-þgf, kt. [...], [...], Reykjavík og E-kvk-þgf M-kvk-þgf K-kvk-þgf, kt. [...], [...], Akureyri „fyrir brot á lögum um ávana- og fíkniefni og peningaþvætti:

I. Fíkniefnalagabrot.

Með því að hafa fimmtudaginn 29. apríl 2021, verið með í söluskyni í sameiginlegum vörslum sínum á heimili ákærðu E-kvk-ef M-kvk-ef að [...], [...], 717 grömm af maríhúana og 0,38 grömm af tóbaksblönduðu kannabisefni.

Telst þetta varða við 2. gr., sbr. 5. gr. og 6. gr. laga um ávana og fíkniefni nr. 65/1974, með síðari breytingum og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

II. Peningaþvætti.

Með því að hafa frá 1. október 2020 til 29. apríl 2021, þegar þau voru handtekin, sbr. málið hér að ofan, staðið saman að því að afla sér ávinnings (tekna) með sölu fíkniefna eða annarri ólögmætri starfsemi, en áætlaður ávinningur af þessari brotastarfsemi var samtals hjá þeim báðum 3.566.004 krónur, en megin hluti ávinningsins rann til ákærða A-kk-ef.

Telst þetta varða við 1. mgr., sbr. 2. mgr. 264. gr. almennra hegningarlaga nr. 19/1940, með síðari breytingum.

Þess er krafist að ákærðu verði dæmd til refsingar, til greiðslu alls sakarkostnaðar og jafnframt til að sæta upptöku á efnum, sem lögreglan lagði hald á og tilgreind eru í efnaskrá nr. 45.962 og haldlagðri kvörn, samkvæmt 6. mgr. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er gerð krafa um að ákærði A-kk-nf sæti upptöku til ríkissjóðs á ávinningi af framangreindri brotastarfsemi sinni sem er áætluð að fjárhæð kr. 3.441.000, og ákærða E-kvk-nf M-kvk-nf sæti upptöku á ávinningi að fjárhæð kr. 124.400 krónur, en þar af lagði lögreglan hald á 48.500 krónur í peningum hjá ákærðu við rannsókn málsins, samkvæmt 1. mgr., sbr. 2. mgr. 69. gr. almennra hegningarlaga nr. 19/1940, með síðari breytingum og 7. mgr. 5. gr. laga nr. 65/1974.“

Önnur ákæran, einnig dagsett 7. mars 2022, er á hendur A-kk-þgf K-kk-þgf „fyrir fjárkúgun og tilraun til fjárkúgunar, með því að hafa í maí og júní 2021, haft samtals 235.000 krónur af A, kt. [...]og B, kt. [...], með því að hóta að beita þá líkamlegu ofbeldi, eða svipta þá frelsi, hafa upp rangan sakburð um refsiverða eða vansæmandi háttsemi þeirra eða náinna vandamanna þeirra eða annan slíkan sakburð en ákærði náði með þessum hætti að fá báða brotaþola til að millifæra á sig 50.000 krónur 12. maí 2021, 10.000 krónur 31. maí 2021 og 175.000 krónur 1. júní 2021 og fyrir að hafa eftir síðustu greiðsluna gert ítrekaðar tilraunir til að fá þá til að greiða sér til viðbótar 465.000 krónur, en ákærði bjó til þessa kröfu á hendur ákærðu þar sem hann taldi að þeir hefðu sagt lögreglu frá vörslum og sölu hans á fíkniefnum.

Telst þetta varða við 251. gr., sbr. og 20. gr. almennra hegningarlaga nr. 19, 1940, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er gerð krafa um að ákærði sæti upptöku til ríkissjóðs á ávinningi af framangreindri brotastarfsemi sinni að fjárhæð 235.000 krónur, samkvæmt 1. mgr., sbr. 2. mgr. 69. gr. almennra hegningarlaga nr. 19/1940, með síðari breytingum.“

Þriðja ákæran er dagsett 22. mars 2022 á hendur A-kk-þgf K-kk-þgf „fyrir fíkniefnalagabrot, með því að hafa, mánudaginn 31. maí 2021, verið með í vörslum sínum, í bifreiðinni [...], 1,66 grömm af maríhúana þegar lögregla hafði afskipti af honum þar sem hann var á gangi við verslun N1 við Undirhlíð á Akureyri.

Telst brot þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ákærða verði gert að sæta upptöku á efnum þeim sem lögregla lagði hald á og tilgreind eru í efnaskrá nr. 46.154, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Af hálfu ákærða A-kk-ef er krafist vægustu refsingar sem lög leyfa og að hún verði skilorðsbundin. Þá er krafist hæfilegrar þóknunar til handa skipuðum verjanda, sem greiðist að hluta úr ríkissjóði.

Af hálfu ákærðu E-kvk-ef M-kvk-ef er krafist vægustu refsingar sem lög leyfa. Þá er krafist hæfilegrar þóknunar til handa skipuðum verjanda, sem greiðist að fullu úr ríkissjóði.

Við fyrirtöku málsins breytti sækjandi ákæru á þann veg að tímabil peningaþvættis í ákærulið II í ákæru dags. 7. mars 2022 er 3. apríl 2021 til 29. apríl 2021 og áætlaður ávinningur af brotastarfsemi er samtals 1.078.000 krónur. Þá féll ákæruvaldið jafnframt frá upptökukröfum á áætluðum ávinningi af brotastarfsemi í báðum ákærum sem eru dags. 7. mars 2022.

Ákærði A-kk-nf hefur komið fyrir dóm og játað sök samkvæmt ákærum svo breyttum. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákærum er lýst. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008. Brot ákærða í ákæru dags. 7. mars 2022 fyrir fjárkúgun og tilraun til fjárkúgunar varðar við 251. gr. og 251. gr., sbr. 20. gr. almennra hegningarlaga nr. 19/1940. Önnur brot eru réttilega heimfærð til refsiákvæða Ákærða E-kvk-nf M-kvk-nf hefur komið fyrir dóm og játað sök samkvæmt ákæru svo breyttri. Með játningu hennar, sem ekki er ástæða til að efa að sé sannleikanum samkvæm, og gögnum málsins, er nægilega sannað að hún hafi gerst sek um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Sakaferill ákærða A-kk-ef, að því er hér skiptir máli, er sá að þann 4. júlí 2021 gerði ákærði sátt við lögreglustjórann á Norðurlandi eystra fyrir að aka undir áhrifum fíkniefna. Var ákærða gert að greiða 200.000 króna sekt og hann sviptur ökurétti í 18 mánuði frá 4. júlí 2021 að telja. Brot þau sem ákærði hefur nú verið sakfelldur fyrir voru framin fyrir sátt þessa og verður refsing hans því ákveðin sem hegningarauki við hana með vísan til 78. gr. almennra hegningarlaga. Ákærði er nú sakfelldur fyrir vörslur fíkniefna m. a. í söluskyni, peningaþvætti, fjárkúgun og tilraun til fjárkúgunar. Við ákvörðun refsingar verður litið til skýlausrar játningar ákærða. Þá hefur ákærði lagt fram vottorð um meðferð. Á hinn bóginn verður einnig litið til þess að brotið var framið í sameiningu með meðákærðu. Horfir sá samverknaður til refsiþyngingar, sbr. 2. mgr. 70. gr. almennra hegningarlaga nr. 19/1940. Að því athuguðu og að virtu því magni fíkniefna sem hér um ræðir þykir refsing ákærða hæfilega ákveðin 4 mánaða fangelsi, en fresta skal fullnustu refsingarinnar skilorðsbundið, eins og nánar greinir í dómsorði.

Ákærða E-kvk-nf M-kvk-nf gerði sátt við lögreglustjórann á Norðurlandi eystra þann 12. júlí 2022 fyrir umferðarlagabrot. Var ákærðu gert að greiða 240.000 krónur í sekt og hún svipt ökurétti í 18 mánuði frá 12. júlí 2022 að telja. Brot þau sem ákærða hefur nú verið sakfelld fyrir voru framin fyrir sátt þessa og verður refsing hennar því ákveðin sem hegningarauki við hana með vísan til 78. gr. almennra hegningarlaga. Ákærða er nú sakfelld fyrir vörslur fíkniefna í söluskyni og peningaþvætti. Ekki er fallist á með verjanda ákærðu að ákæruliður II um peningaþvætti sé svo óskýr hvað varðar ákærðu E-kvk-þf M-kvk-þf að það beri að vísa honum frá dómi. Í svo breyttri ákæru kemur fram afmörkun á hvaða tímabili ávinningur hlaust af frumbroti og hvert frumbrotið er. Þá kemur einnig fram aðbrotið hafi verið framið í sameiningu en megin hluti ávinningsins rann til ákærða A-kk-ef. Við ákvörðun refsingar verður litið til skýlausrar játninga rog þess að meginhluti ávinnings rann til meðákærða A-kk-ef. Á hinn bóginn verður einnig litið til þess að brotið var framið í sameiningu með meðákærða og horfir sá samverknaður til refsiþyngingar, sbr. 2. mgr. 70. gr. almennra hegningarlaga nr. 19/1940.

Þá er um að ræða töluvert magn fíkniefna. Að öllu framangreindu virtu þykir refsing ákærðu hæfilega ákveðin fangelsi í 60 daga en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds, og með vísan til 5. gr. og 6. gr. laga um ávana- og fíkniefni nr. 65/1974 skulu ákærðu sæta upptöku á þeim efnum er í dómsorði greinir. Ákærðu skulu einnig sæta upptöku áhald lögðu peningum, þ. e.48.500 krónum, samkvæmt 69. gr. almennra hegningarlaga nr. 19/1940. Ekki er fallist á að ákærðu sæti upptöku á kvörn, en enga kvörn er að finna í munaskrá lögreglu.

Ákærðu játuðu sök en málsvörn þeirra laut annars vegar að tímabili og fjárhæð peningaþvættis og hins vegar upptökukröfu á ávinningi af áætlaðri brotastarfsemi. Eins og að framan greinir var tímabil peningaþvættis stytt töluvert og fjárhæð peningaþvættis lækkuð í samræmi við það. Þá féll ákæruvaldið frá upptökukröfum á áætluðum ávinningi af brotastarfsemi umfram haldlagða peninga. Því til samræmis verða ákærðu dæmd til greiðslu helmings þóknunar skipaðra verjenda sinna, eins og þær ákveðast í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, A-kk-nf K-kk-nf, sæti fangelsi í 4 mánuði. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærða, E-kvk-nf M-kvk-nf K-kvk-nf, sæti fangelsi í 60 daga, en fresta skal fullnustu refsingarinnar og skal hún niður falla að liðnum tveimur árum frá uppsögu þessa dóms að telja, haldi hún almennt skilorð 57. gr. almennra hegningarlaga nr.19/1940.

Gerð eru upptæk 718,69 grömm af marijúana, 0,38 grömm af tóbaksblönduðu kannabisefni og 48.500 krónur.

Ákærði A-kk-nf greiði sakarkostnað, þ. e. helming þóknunar skipaðs verjanda síns, A-kvk-ef B-kvk-ef J-kvk-ef lögmanns, sem í heild nema 334.800 krónur.

Ákærða E-kvk-nf M-kvk-nf greiði sakarkostnað, þ. e. helming þóknunar skipaðs verjanda síns, A-kk-ef M-kk-ef M-kk-ef lögmanns, sem í heild nema 223.200 krónur.

B-kvk-nf H-kvk-nf